अभी तक प्रदर्शनकारियों की ओर से किसी विरोध की कोई रिपोर्ट नहीं है.

इस सप्ताह ऐसे ही कार्रवाई भी कई बार झड़पें हुई थी. इसी क्रम में एक वीडियो भी सार्वजनिक हुआ था, जिसमें एक पुलिसकर्मी को एक निहत्थे प्रदर्शनकारी को पीटते देखा गया. इस वीडियो की काफ़ी आलोचना हुई थी.

प्रदर्शनकारी 2017 में हांगकांग में नेता के चुनाव को लेकर चीन की पाबंदियों से नाराज़ हैं.

इससे पहले चीन के मुख्य कार्यकारी अधिकारी सीवाई लेउंग ने कहा था कि सरकार अगले सप्ताह छात्रों से बातचीत के लिए तैयार है.

उन्होंने कहा कि इस सप्ताह वार्ताकारों ने मध्यस्थों के माध्यम से छात्रों से बात की है.

दो सप्ताह से ज़्यादा समय से प्रदर्शनकारी हांगकांग के कई इलाक़ों में जमे हुए हैं.

पुलिस प्रदर्शनकारियों को एक अंडरपास से हटाने की कोशिश कर रही थी

इन प्रदर्शनकारियों में बड़ी संख्या में छात्रों के अलावा लोकतंत्र समर्थक ग्रुप ऑक्यूपाई सेंट्रल के कार्यकर्ता भी शामिल हैं.

ये लोग हांगकांग में पूर्ण रूप से स्वतंत्र चुनाव की मांग कर रहे हैं.

हांगकांग पर चीन का नियंत्रण है और चीन का कहना है कि हांगकांग के लोग वोट तो कर सकते हैं लेकिन चुनाव में कौन उम्मीदवार खड़ा हो सकता है, वो ये तय करेगा.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
हांगकांग: प्रदर्शनकारियों पर कार्रवाई